stanford-oval/wikipedia huggingface dataset:
โรเบิร์ต ก็อดเดิร์ด
เกียรติประวัติ

ก็อดเดิร์ดได้รับสิทธิบัตรจากผลงานของเขารวมทั้งสิ้น 214 รายการ ในจำนวนนี้ 83 รายการได้รับในระหว่างที่เขายังมีชีวิตอยู่ ศูนย์การบินอวกาศก็อดเดิร์ดซึ่งตั้งขึ้นเมื่อปี ค.ศ. 1959 ได้ตั้งชื่อเพื่อเป็นเกียรติแก่เขา รวมถึงแอ่งก็อดเดิร์ดบนดวงจันทร์
ที่บ้านเกิดของเขาคือเมืองวอร์เชสเตอร์ ได้ตั้งโรงเรียนประถมศึกษาชื่อ โรงเรียนวิทยาศาสตร์และเทคโนโลยีก็อดเดิร์ด ขึ้นในปี ค.ศ. 1992
ห้องสมุดโรเบิร์ต เอช. ก็อดเดิร์ด ที่มหาวิทยาลัยคลาร์ก ตั้งชื่อเพื่อเป็นเกียรติแก่เขา ภายในมีการจัดแสดงนิทรรศการและของสะสมของก็อดเดิร์ด ด้านนอกห้องสมุดมีสิ่งก่อสร้างแสดงถึงทิศทางการบินของจรวดเชื้อเพลิงเหลวลำแรกของก็อดเดิร์ด
ภาควิชาวิศวกรรมเคมีที่สถาบันโพลีเทคนิควอร์เชสเตอร์ ตั้งอยู่ที่อาคารก็อดเดิร์ดฮอลล์ ซึ่งตั้งชื่อเพื่อเป็นเกียรติแก่เขา
ปี ค.ศ. 1967 โรงเรียนมัธยมศึกษา โรเบิร์ต เอช. ก็อดเดิร์ด ตั้งขึ้นที่เมืองรอสเวลล์ สัญลักษณ์ประจำโรงเรียนคือ "จรวด" นอกจากนี้ยังมีโรงเรียนประถมศึกษาตอนปลาย โรเบิร์ต เอช. ก็อดเดิร์ด ที่เมืองเกลนโดรา แคลิฟอร์เนีย เมืองลิทเติลตัน โคโลราโด และเมืองปรินซ์จอร์จเคาน์ตี้ แมรีแลนด์
สำหรับพื้นที่ที่ก็อดเดิร์ดทดสอบการยิงจรวดเชื้อเพลิงเหลวเป็นครั้งแรก ปัจจุบันเป็นสนามกอล์ฟ Pakachoag ที่เมืองออเบิร์น แมสซาชูเสตต์ ได้ติดตั้งรูปปั้นพร้อมป้ายอนุสรณ์ของก็อดเดิร์ดเป็นที่ระลึก
ดูเพิ่ม

คอนสแตนติน ไซคอฟสกี
แฮร์มัน โอแบร์ธ
แหล่งข้อมูลอื่น

ประวัติของโรเบิร์ต ก็อดเดิร์ด ในนิตยสารไทมส์ เก็บถาวร 2009-05-24 ที่ เวย์แบ็กแมชชีน
พิพิธภัณฑ์รอสเวลล์ ปีกพิพิธภัณฑ์โรเบิร์ต ก็อดเดิร์ด
โรเบิร์ต ก็อดเดิร์ด: ผู้บุกเบิกวิทยาการจรวดในสหรัฐอเมริกา เก็บถาวร 2010-03-24 ที่ เวย์แบ็กแมชชีน ข้อมูลจากองค์การนาซา
บทความออนไลน์ "ก็อดเดิร์ด" เก็บถาวร 2007-01-01 ที่ เวย์แบ็กแมชชีน จากพิพิธภัณฑ์สมิธซันเนียน
"โรเบิร์ต ก็อดเดิร์ด" เก็บถาวร 2009-05-24 ที่ เวย์แบ็กแมชชีน 100 บุคคลสำคัญแห่งศตวรรษ โดยนิตยสารไทมส์
ป้ายบรอนซ์ที่เมืองออเบิร์น แมสซาชูเสตต์ ณ ตำแหน่งที่ก็อดเดิร์ดทดสอบยิงจรวดครั้งแรกเมื่อ 16 มีนาคม 1926
โรเดียม

Chemical element, symbol Rh and atomic number
โรเดียม (อังกฤษ: Rhodium) คือธาตุที่มีหมายเลขอะตอม 45 และสัญลักษณ์คือ Rh โรเดียมเป็นโลหะทรานซิชันสีขาวเงินมันวาวที่หายากอยู่ในกลุ่มของแพลทินัม และพบในแร่แพลทินัม ปัจจุบันเป็นโลหะมีค่าที่มีมูลค่าด้านเศรษฐกิจสูงที่สุดหรือราคาแพงที่สุด ซึ่งราคาสูงกว่าทองคำประมาณ 10 เท่า
การใช้งาน

ใช้เป็นตัวเร่งปฏิกิริยาโลหะผสมแพลทินัม
ใช้เคลือบเครื่องประดับเพื่อให้มีความแวววาว
ใช้เป็นสารป้องกันการกัดกร่อนและเป็นตัวนำไฟฟ้า
แหล่งข้อมูล

วิกิมีเดียคอมมอนส์มีสื่อเกี่ยวกับ โรเดียม
↑  "Standard Atomic Weights: Rhodium". CIAAW. 2017.
↑  Ellis J E. Highly Reduced Metal Carbonyl Anions: Synthesis, Characterization, and Chemical Properties. Adv. Organomet. Chem, 1990, 31: 1-51.
↑  "Rhodium: rhodium(I) fluoride compound data". OpenMOPAC.net. สืบค้นเมื่อ 2007-12-10.
↑  Rh(VII) is known in the RhO3+ cation, see Da Silva Santos, Mayara; Stüker, Tony; Flach, Max; Ablyasova, Olesya S.; Timm, Martin; von Issendorff, Bernd; Hirsch, Konstantin; Zamudio‐Bayer, Vicente; Riedel, Sebastian; Lau, J. Tobias (2022). "The Highest Oxidation State of Rhodium: Rhodium(VII) in [RhO3]+". Angew. Chem. Int. Ed. 61 (38): e202207688. doi:10.1002/anie.202207688. PMC 9544489. PMID 35818987.
↑  Lide, D. R., บ.ก. (2005). "Magnetic susceptibility of the elements and inorganic compounds". CRC Handbook of Chemistry and Physics (PDF) (86th ed.). Boca Raton (FL): CRC Press. ISBN 0-8493-0486-5. คลังข้อมูลเก่าเก็บจากแหล่งเดิมเมื่อ 2011-03-03. สืบค้นเมื่อ 2022-10-17.{{cite book}}:  CS1 maint: bot: original URL status unknown (ลิงก์)
↑  Weast, Robert (1984). CRC, Handbook of Chemistry and Physics. Boca Raton, Florida: Chemical Rubber Company Publishing. pp. E110. ISBN 0-8493-0464-4.
แหวนที่เคลือบด้วยโลหะโรเดียม
โรเบิร์ต เน็ปเปอร์

| โรเบิร์ต เน็ปเปอร์ |
| --- | --- |
เน็ปเปอร์ ในปี ค.ศ. 2016
เกิด: โรเบิร์ต ไลล์ เน็ปเปอร์  (1959-07-08) 8 กรกฎาคม ค.ศ. 1959 (65 ปี) รัฐโอไฮโอ, สหรัฐอเมริกา
อาชีพ: นักแสดง
ปีปฏิบัติงาน: 1977–ปัจจุบัน
คู่สมรส: โทรี เฮรัลด์ (สมรส 2005; หย่า 2009)   นาดีน คารี  (สมรส 2013)
บุตร: 1
โรเบิร์ต ไลล์ เน็ปเปอร์ (อังกฤษ: Robert Lyle Knepper; เกิดวันที่ 8 กรกฎาคม ค.ศ. 1959) เป็นนักแสดงชาวอเมริกัน ผู้เป็นที่รู้จักจากการรับบท "ทีโอดอร์ แบ็กเวลล์" หรือ "ที-แบ็ก" ในละครชุดเรื่อง แผนลับแหกคุกนรก (2005–2009, 2017) ที่ทำให้เขาได้รับการเสนอชื่อให้เข้าชิงรางวัลแซตเทลไลต์ อวอร์ด สาขานักแสดงสมทบชายยอดเยี่ยม รวมถึงการรับบท "แซมมวล ซัลลิแวน" ในละครชุดเรื่อง ฮีโรส์ ซีซัน 4 (2009–2010),  บท แองกัส แม็กดันนา ใน สืบ กลืน สมอง (2015–2018) โดยนอกจากละครโทรทัศน์แล้วเขายังมีผลงานทางภาพยนตร์ที่ประสบความสำเร็จเรื่องอื่นๆเช่นการรับบท "ยูริ มาร์กลอฟ" หัวหน้าสายลับแห่งหน่วยความมั่นคงกลางของรัสเซีย ใน ฮิตแมน (2007), ทรานส์พอร์เตอร์ 3 เพชฌฆาต สัญชาติเทอร์โบ (2008), บท นาวาตรีแห่งซีลทีมซิกซ์ ใน เจอโรนีโม รหัสรบโลกสะท้าน (2012), บท "อันโตนิอุส" ใน เกมล่าเกม:ม็อกกิ้งเจย์ ภาค 1 และ 2, ฮาร์ด ทาร์เก็ต คนแกร่ง ทะลวงเดี่ยว ภาค 2 , แจ็ค รีชเชอร์ 
ยอดคนสืบระห่ำ 2 (2016) และ รีเดมพ์ชั่น เดย์ วันถอนแค้นไถ่ชีวิต (2021)
การเป็นนักแสดง

โรเบิร์ต เน็ปเปอร์ เริ่มต้นมีผลงานการแสดงในปี 1986 ด้วยการเป็นตัวประกอบที่มีบทเล็กๆน้อยๆในละครโทรทัศน์ของช่องโชว์ไทม์ และ เอ็นบีซี โดยในปีต่อมาเขาได้ร่วมแสดงในละครโทรทัศน์ที่ประสบความสำเร็จของช่องซีบีเอสหลายเรื่อง เช่น ทัวร์ ออฟ ดิวตี และ แดนสนธยา ปี 2 รวมถึงการรับบท "ไวแอตต์ มิลเลอร์" ในละครโทรทัศน์แนวไซไฟที่ได้รับความนิยมอย่าง สตาร์ เทรค:เดอะ เน็กซ์ เจเนอเรชั่น
ในยุคคริสต์ทศวรรษ 1990 เขาได้รับบทที่เด่นขึ้นเมื่อได้แสดงในภาพยนตร์เรื่อง ล่าล้างแค้น แหกกฎเถื่อน ภาค 2 (1990), แฟนท่อมส์ อสุรกาย..ดูดล้างเมือง (1998) รวมถึงยังได้ร่วมแสดงในละครโทรทัศน์ที่ได้รับความนิยมเรื่องอื่นๆ เช่น ลอว์แอนด์ออร์เดอร์ ปี 6 (1995), อีอาร์ ปี 4 (1998) และการได้กลับไปแสดงในละครชุดสตาร์ เทรคอีกครั้งในภาค สตาร์ เทรค:เดอะวอยเอจเจอร์ ปี 6 (1999)
โดยในยุคคริสต์ทศวรรษ 2000 ถือเป็นช่วงที่เขาประสบความสำเร็จในแวดวงโทรทัศน์อย่างมาก เมื่อเขาได้แสดงในละครโทรทัศน์ของช่องเอชบีโอเรื่อง คาร์นิวัล นรกลวง สวรรค์อำมหิต (2003–2005), ภาพยนตร์ทางโทรทัศน์เรื่อง สปีชี่ส์ 3 สายพันธุ์มฤตยู กำเนิดใหม่พันธุ์นรก และ ร่วมแสดงใน ซีเอสไอ: ไมแอมี ปี 3 (2004) ซึ่งผลงานที่ทำให้เขาโด่งดังจนเป็นที่รู้จักอย่างกว้างขวางในวงการละครโทรทัศน์คือการรับบท "ทีโอดอร์ แบ็กเวลล์" หรือ "ที-แบ็ก" นักโทษอาชญากรโรคจิต ผู้มีความฉลาดแกมโกง และมีพฤติกรรมรุนแรง ซึ่งเป็นหนึ่งในตัวละครหลักในเรื่อง แผนลับแหกคุกนรก ทั้ง 5 ซีซั่น โดยจากบทบาทดังกล่าวทำให้เขาถูกเสนอชื่อเข้าชิงรางวัลแซทเทลไลต์ อวอร์ด สาขานักแสดงสมทบชายยอดเยี่ยม ก่อนจะได้แสดงในภาพยนตร์ที่ประสบความสำเร็จทางรายได้อย่างสูงเรื่อง ฮิตแมน (2007), ทรานส์พอร์เตอร์ 3 เพชฌฆาต สัญชาติเทอร์โบ และ วันพิฆาตสะกดโลก (2008) จากนั้นเขาได้รับบท "แซมมวล ซัลลิแวน" วายร้ายที่เป็นตัวละครหลักในละครชุดเรื่อง ฮีโรส์ ซีซัน 4 (2009–2010)
ในปี 2012 เขาแสดงในภาพยนตร์ที่เผยแพร่ทางช่องเนชั่นแนลจีโอกราฟิกเรื่อง เจอโรนีโม รหัสรบโลกสะท้าน และปีต่อมาเขายังได้ร่วมแสดงในภาพยนตร์เรื่อง อาร์.ไอ.พี.ดี.หน่วยพิฆาตสยบวิญญาณ ก่อนที่จะได้ร่วมแสดงใน เกมล่าเกม:ม็อกกิ้งเจย์ ภาค 1 และ 2 ในบท "อันโตนิอุส"
โดยนอกจากผลงานการแสดงแล้วเขายังมีผลงานการพากย์เสียงตัวละครในภาพยนตร์แอนิเมชันของวอลต์ ดิสนีย์เรื่อง คนค่อมแห่งนอเทรอดาม (1996) โดยพากย์เสียงเป็น ทหารของโกลด ฟร็อลโล และพากย์เสียงตัวละครใน เรื่องจริงของหนูน้อยหมวกแดง
แหล่งข้อมูลอื่น

โรเบิร์ต เน็ปเปอร์ ที่อินเทอร์เน็ตมูวีเดตาเบส
โรเบิร์ต เน็ปเปอร์ ที่เฟซบุ๊ก
โรเบิร์ต เน็ปเปอร์ ที่เอกซ์ (ทวิตเตอร์)
Robert Knepper's interview at CynbytheSea
โลกจินตนิมิต

โลกจินตนิมิต (อังกฤษ: fantasy world) คือจักรวาลสมมติที่สร้างขึ้นในสื่อบันเทิงคดี เช่น วรรณกรรม ภาพยนตร์ หรือ เกม โดยทั่วไปแล้วโลกจินตนิมิตจะเกี่ยวกับข้องกับเวทมนตร์หรือความสามารถวิเศษ หรือเทคโนโลยีที่ไม่มีอยู่จริง และในบางครั้งก็มีแก่นที่เกี่ยวข้องกับประวัติศาสตร์หรือไม่ก็เรื่องราวในอนาคต ในบางโลกอาจเป็นโลกคู่ขนานที่แทบไม่เชื่อมโยงกับโลกผ่านประตูวิเศษหรือของวิเศษ โลกจินตนิมิตอาจเป็นฉากอดีตหรืออนาคตอันไกลโพ้น หรือเป็นโลกอิสระที่อยู่ในอีกจักรวาลหนึ่ง
โลกที่สอง

แบบจำลอง "สามโลก" ในยุคสงครามเย็น ค.ศ. 1975 

  โลกที่หนึ่ง: สหรัฐอเมริกา, สหราชอาณาจักร และชาติพันธมิตร
  โลกที่สอง: สหภาพโซเวียต, จีน และชาติพันธมิตร
  โลกที่สาม: ชาติเป็นกลาง และประเทศไม่สังกัดพันธมิตรใด
โลกที่สอง (อังกฤษ: Second World) เป็นอดีตรัฐสังคมนิยมอุตสาหกรรม (เดิมคือ กลุ่มตะวันออก) ซึ่งส่วนใหญ่ประกอบด้วยดินแดนภายใต้อิทธิพลของสหภาพโซเวียต หลังสงครามโลกครั้งที่สองมีรัฐคอมมิวนิสต์ 19 รัฐ และหลังการล่มสลายของสหภาพโซเวียตคงเหลือรัฐสังคมนิยมเพียงห้ารัฐ ได้แก่ ประเทศจีน เกาหลีเหนือ คิวบา ลาวและเวียดนาม คำนี้ร่วมกับคำว่า "โลกที่หนึ่ง" และ "โลกที่สาม" ใช้แบ่งรัฐบนโลกออกเป็นสามหมวดใหญ่
มโนทัศน์ "โลกที่สอง" เป็นคำสร้างในยุคสงครามเย็น และยังมีการใช้คำนี้อยู่โดยส่วนใหญ่ใช้อธิบายอดีตประเทศคอมมิวนิสต์ที่อยู่ระหว่างความยากจนและความมั่งคั่ง ซึ่งหลายประเทศปัจจุบันเป็นรัฐทุนนิยมแล้ว ต่อมา ความหมายแท้จริงของคำว่า "โลกที่หนึ่ง" "โลกที่สอง" และ "โลกที่สาม" จึงเปลี่ยนจากการยึดตามอุดมการณ์ทางการเมืองมาเป็นนิยามทางเศรษฐกิจ ทฤษฎีสามโลกถูกวิจารณ์ว่าหยาบและค่อนข้างล้าสมัยสำหรับการเรียงลำดับที่ และนักสังคมวิทยาใช้คำว่า "พัฒนาแล้ว" "กำลังพัฒนา" และ "ด้อยพัฒนา" แทน (แต่ก็ถูกวิจารณ์ว่ามีแนวคิดแบบลัทธิอาณานิคม)
โลกมันห่วย ช่วยไม่ได้

| โลกมันห่วย ช่วยไม่ได้ |
| --- | --- |

ประเภท: ตลกหนัก ตลก-ชีวิต
สร้างโดย: Jonathan Entwistle
เขียนโดย: Charlie Covell
กำกับโดย: Jonathan Entwistle Lucy Tcherniak
แสดงนำ: อเล็กซ์ ลอว์เทอร์ เจสซิกา บาร์เดน
ผู้ประพันธ์เพลง: Graham Coxon
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ
จำนวนซีรีส์: 2
จำนวนตอน: 16
การผลิต
ผู้อำนวยการผลิต: Ed Macdonald Murray Ferguson Andy Baker Petra Fried Dominic Buchanan Jonathan Entwistle
ผู้อำนวยการสร้าง: Kate Ogborn
ผู้กำกับภาพ: Justin Brown Ben Fordesman
บริษัทผู้ผลิต: Clerkenwell Films Dominic Buchanan Productions
ออกอากาศ
เครือข่าย: แชนแนลโฟร์ (สหราชอาณาจักร) เน็ตฟลิกซ์ (ทั่วโลก)
ออกอากาศ: 24 ตุลาคม 2560 (2560-10-24) – ปัจจุบัน
โลกมันห่วย ช่วยไม่ได้ (อังกฤษ: The End of the F***ing World) เป็นภาพยนตร์ชุดทางโทรทัศน์แนวชีวิต-ตลกหนัก ดัดแปลงจากหนังสือการ์ตูนชุด ดิเอ็นด์ออฟเดอะฟักกิงเวิลด์ เขียนโดยชาลส์ เอส. ฟอร์สแมน ออกอากาศครั้งแรกทางแชนเนลฟอร์และออลล์ฟอร์ในสหราชอาณาจักรเมื่อวันที่ 24 ตุลาคม พ.ศ. 2560 และเปิดให้รับชมทางเน็ตฟลิกซ์ทั่วโลกเมื่อวันที่ 5 มกราคม พ.ศ. 2561
โลกาภิวัตน์

โลกาภิวัตน์ (มักเขียนผิดเป็น โลกาภิวัฒน์) หรือ โลกานุวัตร (อังกฤษ: globalization) คือ ผลจากการพัฒนาการติดต่อสื่อสาร การคมนาคมขนส่ง และเทคโนโลยีสารสนเทศ อันแสดงให้เห็นถึงการเจริญเติบโตของความสัมพันธ์ทางเศรษฐกิจ การเมือง เทคโนโลยี และวัฒนธรรมที่เชื่อมโยงระหว่างปัจเจกบุคคล ชุมชน หน่วยธุรกิจ และรัฐบาล ทั่วทั้งโลก
โลกาภิวัตน์ ตามพจนานุกรมฉบับราชบัณฑิตยสถาน พ.ศ. 2542 หมายถึง "การแพร่กระจายไปทั่วโลก การที่ประชาคมโลกไม่ว่าจะอยู่ ณ จุดใด สามารถรับรู้ สัมพันธ์ หรือรับผลกระทบจากสิ่งที่เกิดขึ้นได้อย่างรวดเร็วกว้างขวาง ซึ่งเนื่องมาจากการพัฒนาระบบสารสนเทศเป็นต้น
โรเบิร์ต วาร์เรน มิลเลอร์

| โรเบิร์ต วาร์เรน มิลเลอร์ |
| --- | --- |
เกิด: 23 พฤษภาคม พ.ศ. 2476 (91 ปี) แมสซาชูเซตต์ส สหรัฐอเมริกา
มีชื่อเสียงจาก: พระบิดาใน เจ้าหญิงมารี-แชนทัล มกุฎราชกุมารีแห่งกรีซ พระสัสุระ (พ่อตา)ใน เจ้าชายเปาโลส มกุฎราชกุมารแห่งกรีซ
คู่สมรส: มารีอา กลารา เบแซร์รา
บุตร: ปีอา เก็ตตี้ เจ้าหญิงมารี-แชนทัล มกุฎราชกุมารีแห่งกรีซ อเล็กซานดรา ฟอน เฟือร์สเทนแบร์ก
บิดามารดา: อิริส วอร์เรน แอบเพลตัน มิลเลอร์ โซฟี จูน
โรเบิร์ต วาร์เรน มิลเลอร์ (อังกฤษ: Robert Warren Miller) เกิดเมื่อวันที่ 23 พฤษภาคม 2476 เป็นชาวสหรัฐอเมริกา เป็นบุตรชายของ อิริส วอร์เรน แอบเพลตัน มิลเลอร์ และ โซฟี จูน เขาเป็นมหาเศรษฐีอังกฤษ เขาเป็นเจ้่าของห้าง DFS Group ซึ่งเป็นห้างสรรพสินค้าขนาดใหญ่และมีสินค้าขายมากมาย เป็นที่รู้จักในแวดวงสังคมชั้นสูง บรรพบุรุษของมิลเลอร์เป็น คนอังกฤษ ในอเมริกาเหนือ ซึ่งอพยพจากการล่าอาณานิคมในสมัยของ พระเจ้าเฮนรีที่ 1 แห่งอังกฤษ พระเจ้าหลุยส์ที่ 4 แห่งฝรั่งเศส และ วิลเลียม เดอะ ไลออน กษัตริย์แห่งชาวสกอตแลนด์ แย่งอาณานิคมกัน
มิลเลอร์เข้าเรียนที่โรงเรียนบริหารธุรกิจ มหาวิทยาลัยคอร์เนล และจบการศึกษาในปี พ.ศ. 2498 โดยมีปริญญาวิทยาศาสตรบัณฑิตสาขาบริหารโรงแรม และ สาขาสังคมวรรณกรรม
บันทึกการเล่นเรือใบ

ในเดือนตุลาคมปี 2546 เรือยอร์ชโมขัวร์ของเขา ได้สร้างสถิติโลกใหม่กลายเป็นเรือยอร์ชโมขัวร์ลำแรกที่ข้าม มหาสมุทรแอตแลนติก ภายในเจ็ดวัน ซึ่งรวมระบะทาง 525.5 ไมล์ทะเล (973.2 กิโลเมตร) โดยมี เจ้าชายเปาโลส มกุฎราชกุมารแห่งกรีซ ร่วมเสด็จพระราชดำเนินในการรล่องเรือในครั้งนี้ด้วย
วันที่ 30 เมษายน 2548 ได้รับรางวัล Rolex ซึ่งมาจากการแล่นเรือใบของเขานั่นเอง โดนรางวัลนี้ที่จัดตั้งขึ้นโดย ชาร์ ลีบาร์ โดยใช้ระยะทางทั้งหมด 2,925 ไมล์ผ่านมหาสมุทรแอตแลนติกเหนือระหว่าง นิวยอร์ก และ อังกฤษ ในเวลา 9 วัน 15 ชั่วโมง 55 นาทีและ 23 วินาที แต่แหล่งข่าวบ่างแห่งกล่าาว่าใช้เวลา 2 วัน 12 ชั่วโมง 6 นาทีและ 56 วินาที
ธุรกิจ

โรเบิร์ต วอร์เรน มิลเลอร์ เป็นนักธุรกิจที่มีมูลค่าทรัพย์สินกว่า 2.3 พันล้านเหรียญสหรัฐ โดยเป็นเจ้าของธุรกิจ ซึ่งเฉพาะห้าง DFS Group ก็สามารถสร้างกำไรให้เขาเดือนละหลายร้อยล้านเหรียญสหรัฐ อีกทั้งเขายังเป็นเจ้าของที่ดินที่ให้รัฐบาลเช่า กว่า 36,000 เอเคอร์ ซึ่งเก็บเอเคอร์ละ 50,000 เหรียญสหรัฐ/เดือน และเป็นเจ้าของอสังหาริมทรัพย์กว่า 1,000 โครงการใน นิวยอร์ก และยังมีหุ้นส่วนกว่า 80% ในบริษัทผลิตอุปกรณ์กีฬาซึ่งจำหน่ายให้ 16 ประเทศ ในเครือจักรภพ
กิจกรรมอื่นๆ

มิลเลอร์ เป็นที่ปรึกษาของอธิการบดี มหาวิทยาลัยคอร์เนล
โลกบวม ๆ แบน ๆ ของโรบินฮู้ด

| โลกบวม ๆ แบน ๆ ของโรบินฮู้ด |
| --- | --- |
Theatrical release poster
กำกับ: Mel Brooks
บทภาพยนตร์:   Mel Brooks  Evan Chandler  J. David Shapiro 
เนื้อเรื่อง:   Evan Chandler  J. David Shapiro 
อำนวยการสร้าง: Mel Brooks
นักแสดงนำ:   Cary Elwes  Richard Lewis  Roger Rees  Amy Yasbeck  Dave Chappelle  Isaac Hayes  Tracey Ullman 
กำกับภาพ: Michael D. O'Shea
ตัดต่อ: Stephen E. Rivkin
ดนตรีประกอบ: Hummie Mann
บริษัทผู้สร้าง:   Brooksfilms  Gaumont 
ผู้จัดจำหน่าย: 20th Century Fox
วันฉาย:   28 กรกฎาคม ค.ศ. 1993 (1993-07-28) 
ความยาว: 104 minutes
ประเทศ: United States
ภาษา: English
ทุนสร้าง: $20 million
ทำเงิน: $35.7 million
โลกบวม ๆ แบน ๆ ของโรบินฮู้ด (อังกฤษ: Robin Hood: Men in Tights) เป็นภาพยนตร์เพลงตลกผจญภัยจากประเทศสหรัฐอเมริกา ออกฉายเมื่อ ค.ศ. 1993 เป็นภาพยนตร์ล้อเลียนเรื่องราวของโรบินฮู้ด อำนวยการสร้างและกำกับโดย Mel Brooks
โรเบิร์ต หลุยส์ สตีเวนสัน

| โรเบิร์ต หลุยส์ สตีเวนสัน |
| --- | --- |

เกิด: โรเบิร์ต หลุยส์ บัลโฟร์ สตีเวนสัน 13 พฤศจิกายน ค.ศ. 1850(1850-11-13) เอดินบะระ สกอตแลนด์
เสียชีวิต: 3 ธันวาคม ค.ศ. 1894(1894-12-03) (44 ปี) ไวลิมา หมู่เกาะซามัว
อาชีพ: กวี, นักเขียน
สัญชาติ: สกอตแลนด์
ช่วงเวลา: สมัยวิกตอเรีย
ผลงานที่สำคัญ: Treasure Island (ค.ศ 1883) Strange Case of Dr Jekyll and Mr Hyde (ค.ศ. 1886)
คู่สมรส: แฟนนี ฟาน เด กริฟต์ ออสบอร์น (สมรส ค.ศ. 1880)
โรเบิร์ต หลุยส์ สตีเวนสัน (อังกฤษ: Robert Louis Stevenson; 13 พฤศจิกายน ค.ศ. 1850 – 3 ธันวาคม ค.ศ. 1894) เป็นนักเขียนและกวีชาวสกอตแลนด์ มีผลงานที่สำคัญ ได้แก่ Treasure Island (เกาะมหาสมบัติ) และ Strange Case of Dr Jekyll and Mr Hyde (เรื่องวิปลาสของด็อกเตอร์จีคอลกับมิสเตอร์ไฮด์)
ประวัติ

โรเบิร์ต หลุยส์ สตีเวนสัน เกิดเมื่อ ค.ศ. 1850 ที่เมืองเอดินบะระ ประเทศสกอตแลนด์ ในครอบครัวที่มีชื่อเสียง พ่อและปู่ของเขาเป็นวิศวกรที่มีส่วนช่วยในการพัฒนาประภาคาร ในวัยเด็ก สตีเวนสันมีปัญหาเกี่ยวกับปอดและมีพยาบาลคอยดูแล ซึ่งพยาบาลท่านนี้เองที่จุดประกายความเป็นนักเขียนให้กับเขา
สตีเวนสันเรียนระดับมหาวิทยาลัยที่มหาวิทยาลัยเอดินบะระ โดยเลือกเรียนวิศวกรรมศาสตร์ แต่มักจะไม่เข้าเรียนบ่อย ๆ เขารู้สึกสนุกตอนได้ไปศึกษาดูงานตามที่ต่าง ๆ ช่วงปิดเทอม และเริ่มเขียนบันทึกการเดินทาง ต่อมาเขาเปลี่ยนไปเรียนกฎหมาย หลังจากเรียนจบ สตีเวนสันก็ออกเดินทางไปในหลายที่ และได้พบกับแฟนนี ฟาน เด กริฟต์ ออสบอร์น ผู้ซึ่งมีลูกติด 2 คน ทั้งคู่แต่งงานหลังจากคบกันได้ 3 ปี แต่ไม่มีลูกด้วยกัน
หลังจากป่วยเรื้อรังและย้ายไปอยู่หลายที่ สตีเวนสันก็ย้ายไปอยู่ที่เวสต์บอร์น ในอังกฤษ ที่ซึ่งเขาได้ผลิตงานชิ้นสำคัญหลายชิ้นเช่น เกาะมหาสมบัติ, เรื่องวิปลาสของด็อกเตอร์จีคอลกับมิสเตอร์ไฮด์, มรดกมหาภัย เมื่อพ่อของเขาเสียชีวิต สตีเวนสันก็ย้ายไปอยู่ที่รัฐโคโลราโด สหรัฐ
ในช่วงสุดท้ายของชีวิต สตีเวนสันได้ล่องเรือไปตามมหาสมุทรแปซิฟิก และพำนักที่หมู่เกาะฮาวาย, ตาฮีตี, นิวซีแลนด์ และที่หมู่เกาะซามัว จนกระทั่งเสียชีวิตที่นั่นเมื่อ ค.ศ. 1894 ด้วยอาการเลือดออกในสมอง รวมอายุได้ 44 ปี
ผลงานบางส่วน

Treasure Island (ค.ศ. 1883, เกาะมหาสมบัติ)
Strange Case of Dr Jekyll and Mr Hyde (ค.ศ. 1886, เรื่องวิปลาสของด็อกเตอร์จีคอลกับมิสเตอร์ไฮด์; ก่อนหน้านั้นแปลในชื่อ หมอลามก)
Kidnapped (ค.ศ. 1886, มรดกมหาภัย และพิมพ์ใหม่ในชื่อ การลักพาตัว)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรเบิร์ต หลุยส์ สตีเวนสัน
โรเบิร์ต หลุยส์ สตีเวนสัน: เด็กชายขี้โรคผู้ท่องไปไกลสุดขอบฟ้า เก็บถาวร 2016-03-04 ที่ เวย์แบ็กแมชชีน
ครบรอบวันเกิด 160 ปี โรเบิร์ต หลุยส์ สตีเวนสัน เก็บถาวร 2014-09-12 ที่ เวย์แบ็กแมชชีน
โลกของผู้หลงใหล

"แฟนดอม" เปลี่ยนทางมาที่นี่  สำหรับความหมายอื่น ดูที่ แฟนดอม (แก้ความกำกวม)
ผู้แต่งคอสเพลย์เป็นแคตนิส เอฟเวอร์ดีน ในงานมอนทรีออลคอมิกคอน เดือนกรกฎาคม ค.ศ. 2015
โลกของผู้หลงใหล (อังกฤษ: fandom) เป็นพื้นที่ทางวัฒนธรรมย่อยที่ประกอบด้วยผู้หลงใหลที่มีความร่วมรู้สึกและความเป็นมิตรสหายกับผู้หลงใหลคนอื่น ๆ ซึ่งมีความสนใจร่วมกัน โดยทั่วไปแล้ว บรรดาผู้หลงใหลจะสนใจแม้กระทั่งรายละเอียดเล็ก ๆ น้อย ๆ ของสิ่งที่เป็นศูนย์กลางของโลกของกลุ่มตน และใช้เวลาและพลังงานในระดับนัยสำคัญไปกับความสนใจของพวกเขาซึ่งมักเป็นส่วนหนึ่งของเครือข่ายสังคมที่มีการปฏิบัติเฉพาะ (โลกของผู้หลงใหล) นี่คือสิ่งที่แยกผู้นิยมชมชอบอย่างหลงใหลออกจากผู้นิยมชมชอบที่มีความสนใจแบบผิวเผิน
โลกของผู้หลงใหลสามารถเติบโตขึ้นได้จากด้านใด ๆ ก็ตามของความสนใจหรือกิจกรรมของมนุษย์ หัวข้อความสนใจของผู้หลงใหลอาจจำกัดอยู่ในวงแคบโดยมุ่งเน้นไปที่บางสิ่งบางอย่าง (เช่น ผู้มีชื่อเสียงแต่ละคน) หรือขยายออกไปในวงกว้างโดยครอบคลุมงานอดิเรก ประเภทดนตรี/ภาพยนตร์/วรรณกรรม และแฟชั่นทั้งหมดเป็นต้น แม้ว่าในปัจจุบันเราจะใช้ศัพท์นี้กับกลุ่มบุคคลที่หลงใหลในหัวเรื่องใด ๆ ก็ตาม แต่ศัพท์นี้ก็มีรากมาจากกลุ่มผู้คลั่งไคล้กีฬาต่าง ๆ พจนานุกรมของเมร์เรียม-เว็บสเตอร์สืบร่องรอยการใช้ศัพท์นี้ย้อนไปได้ถึง ค.ศ. 1903
โลกของผู้หลงใหล ในฐานะที่เป็นศัพท์ศัพท์หนึ่งอาจใช้ในความหมายอย่างกว้างเพื่อกล่าวถึงเครือข่ายสังคมของโลกของผู้หลงใหลแต่ละโลกที่เชื่อมต่อระหว่างกัน[คลุมเครือ] ซึ่งหลายโลกซ้อนเหลื่อมกัน มีงานชุมนุมขนาดใหญ่จำนวนหนึ่งที่ตอบสนองความต้องการของโลกของผู้หลงใหลในความหมายอย่างกว้างนี้ โดยรองรับความสนใจภาพยนตร์ การ์ตูน รายการโทรทัศน์ คอสเพลย์ และโอกาสในการซื้อขายสินค้าที่เกี่ยวเนื่อง งานชุมนุมประจำปีอย่างคอมิก-คอนอินเตอร์แนชนัล, วันเดอร์คอน, แดรกันคอน และนิวยอร์กคอมิกคอนเป็นตัวอย่างของงานชุมนุมที่เป็นที่รู้จักกันดีและมีผู้เข้าร่วมจำนวนมากซึ่งรองรับโลกของผู้หลงใหลที่ซ้อนเหลื่อมกัน
โรเบิร์ต แวดโลว์

| โรเบิร์ต เพอร์ชิง แวดโลว์ |
| --- | --- |

สารนิเทศภูมิหลัง
ชื่อเกิด: โรเบิร์ต แวดโลว์
เกิด: 22 กุมภาพันธ์ ค.ศ. 1918(1918-02-22) รัฐอิลลินอย สหรัฐอเมริกา
เสียชีวิต: 15 กรกฎาคม ค.ศ. 1940(1940-07-15) (22 ปี) รัฐมิชิแกน สหรัฐอเมริกา
ส่วนสูง: 2.72 เมตร (8 ฟุต 11 นิ้ว)
น้ำหนัก: 222 kg (488 lb)
โรเบิร์ต เพอร์ชิง แวดโลว์ (อังกฤษ: Robert Pershing Wadlow; 22 กุมภาพันธ์ ค.ศ. 1918 — 15 กรกฎาคม ค.ศ. 1940) เป็นมนุษย์ที่สูงที่สุดในโลก โดยเขาเป็นเจ้าของความสูงถึง 2.72 เมตร และยังเป็นมนุษย์ที่สูงที่สุดตลอดกาลด้วย เพราะในปัจจุบันก็ยังไม่มีใครสามารถทำลายสถิติความสูงของเขาได้เลย เขามีน้ำหนักมากถึง 222 กิโลกรัม ซ้ำยังเป็นมนุษย์ที่มีมือและเท้ายาวที่สุด แวดโลว์มีมือที่ยาวมากกว่า 30 เซนติเมตร และเท้าที่ยาวเกือบ 50 เซนติเมตร ซึ่งการที่เขาสูงได้ขนาดนี้ ก็เพราะความผิดปกติของต่อมใต้สมองของเขา
ประวัติ

แวดโลว์เป็นบุตรชายของฮาโรลด์ แฟรงคลิน แวดโลว์ กับนางแอดดี จอห์นสัน เขาเกิดเมื่อวันที่ 22 กุมภาพันธ์ ค.ศ. 1918 ที่รัฐอิลลินอย สหรัฐอเมริกา เมื่อตอนที่แวดโรว์เกิดนั้น เขามีความสูงปกติดี แต่พอเริ่มโตขึ้นเรื่อย ๆ ความสูงของเขาก็เริ่มผิดปกติ เมื่อแวดโลว์สูงมากเกินไปเมื่อเขาสูงเกือบ 2 เมตรในวัย 10 ปีเท่านั้น (ตอนนั้นแวดโลว์ก็มีน้ำหนักถึง 100 กิโลกรัม) แต่ทางครอบครัวของเขาก็ไม่ได้ผ่าตัดรักษาอาการผิดปกติของต่อมใต้สมองของเขาเลย แต่กลับปล่อยไปตามธรรมชาติ และในวัย 20 ปี เขาก็มีความสูงถึง 2.6 เมตร และยังคงสูงต่อไปเรื่อย ๆ เขามีมือที่ยาว 30 เซนติเมตร และมีเท้ายาว 50 เซนติเมตร หรือครึ่งเมตร ทุกอย่างในร่างกายเขา คิดเป็น 2 เท่าของร่างกายมนุษย์ปกติ
การเสียชีวิต

ด้วยเหตุที่แวดโลว์มีความสูงและน้ำหนักมากเกินไป ทำให้เขาต้องใส่เฝือกเพื่อรับน้ำหนักที่มากกว่า 200 กิโลกรัมของเขา จนกระทั่งวันหนึ่งเขาเกิดแผลที่เท้า จนทำให้มีการติดเชื้อในกระแสเลือดอย่างรุนแรง ทำให้เขาต้องเปลี่ยนถ่ายเลือดโดยด่วน แต่ก็ไม่ทันการ แวดโลว์เสียชีวิตเมื่อวันที่ 15 กรกฎาคม ค.ศ. 1940 ที่รัฐมิชิแกน สหรัฐอเมริกา ด้วยวัยเพียง 22 ปี โดยก่อนเขาเสียชีวิตไม่นาน แวดโลว์มีความสูงถึง 2.72 เมตร และหนัก 222 กิโลกรัม ในงานศพของเขามีผู้เข้าร่วมถึง 40,000 คนในวันที่ 19 กรกฎาคม ค.ศ. 1940 ซึ่งโลงศพของเขาหนักถึงครึ่งตัน
โรเซน ไมเดน

| --- | --- |
โรเซน ไมเดน
ローゼン メイデン
ชื่อภาษาอังกฤษ: Rozen Maiden
แนว: คอเมดี้, ดราม่า, เหนือธรรมชาติ
มังงะ
เขียนโดย: PEACH-PIT
สำนักพิมพ์:  BIRZ Comics  ภาค Tale  Shueisha   สยามอินเตอร์คอมิกส์
อนิเมะ
Rozen Maiden
กำกับโดย: มาโมรุ มัตสึโอะ
สตูดิโอ: โนแมด
อนิเมะ
Rozen Maiden ~Träumend~
กำกับโดย: มาโมรุ มัตสึโอะ
สตูดิโอ: โนแมด
อนิเมะ
Rozen Maiden Ouvertüre
กำกับโดย: มาโมรุ มัตสึโอะ
สตูดิโอ: โนแมด
อนิเมะ
Rozen Maiden Zurückspulen
กำกับโดย: มาโมรุ ฮาเตคายามะ
สตูดิโอ: Studio DEEN
โรเซน ไมเดน (ญี่ปุ่น: ローゼン メイデン; โรมาจิ: Rōzen Meiden) (อังกฤษ: Rozen Maiden) เป็นการ์ตูนญี่ปุ่น  ผลงานของ Peach-Pit จากผู้วาดเรื่อง Dears, ZOMBIE-LOAN, Shugo Chara, Shugo Chara Doki และ Shugo Chara Party! โดยผู้วาดเรื่อง Rozen Maiden ชิบุโกะ เอบาระ โดยลงในนิตยสารการ์ตูน BIRZ
โรเซ่น ไมเด้น ได้รับการดัดแปลงเป็นอนิเมะหลายภาค อนิเมะสองภาคแรกแปลงมาจากมังงะชุดแรก มีโอวีเอตอนพิเศษ "Ouvertüre" มีเนื้อเรื่องเล่าปูมหลังของตัวละครในเรื่อง
และนอกจากนี้ยังมีตอน "Duell Walzer OVA" ซึ่งเป็นการ์ตูนที่มีอยู่ในเรื่องนี้
โดยในปี พ.ศ. 2556 ได้มีการฉายภาคต่อ "Zurückspulen" ซึ่งกำลังฉายอยู่ในปัจจุบันนี้
เนื้อเรื่อง

จุน ซากุราดะ เด็กหนุ่มมัธยมต้นที่ไม่ยอมไปโรงเรียนด้วยสาเหตุบางอย่าง ใช้ชีวิตอยู่แต่ในห้องของเขา หมกหมุ่นกับการสั่งซื้อของไร้สาระทางอินเทอร์เน็ต จน "โนริ ซากุราดะ" ที่เป็นพี่สาวอดห่วงอาการของจุนไม่ได้ มีอยู่วันหนึ่งมีของที่จุนไม่ได้สั่งซื้อมาส่งมาที่บ้าน เป็นกระเป๋าใบใหญ่ จุนลองเปิดดูปรากฏว่าเป็น ตุ๊กตาโบราณ (อังกฤษ: Antique Doll  แอนทีคดอล) ซึ่งทำออกมาได้สมจริงอยู่ตัวหนึ่ง และมีลานไขอยู่ด้วยจุนลองไขลานด้วยความอยากรู้อยากเห็น ปรากฏว่าตุ๊กตาตัวนั้นสามารถขยับตัวได้แถมยังพูดได้ด้วย ตุ๊กตาตัวนั้นบอกกับจุนว่า "ชื่อของชั้นคือ ชินกุ เป็นตุ๊กตาตัวที่ 5 ในโรเซนไมเดนซีรีส์ จากนี้ไปเธอต้องเป็นข้ารับใช้ของชินกุคนนี้" คนที่ไปไขลานให้ดอลตัวไหนจะต้องกลายเป็นมาสเตอร์ของดอลนั้นๆ แต่ในสายตาของชินกุเห็นมาสเตอร์เหมือนข้ารับใช้ ชินกุต้องต่อสู้กับดอลตัวอื่นในศึกที่เรียกว่า "อลิสเกม" เพื่อปกป้อง "โรซ่ามิสทีก้า" ที่ชินกุมีอยู่
ตัวละคร

เพิ่มเติม:ในปัจจุบันตอนนี้มีอนิเมะภาคล่าสุดคือ Rozen Maiden Zurückspulen(หรือRozen Maiden 2013) ที่ดัดแปลงจากในมังงะRozen Maiden 2 ที่เขียนตั้งแต่ปี 2008 ซึ่งเป็นเนื้อเรื่องของซากุราดะจุนที่เลือก"ไม่"ทำสัญญากับจดหมายในอดีต ซึ่งในภาคนี้คิราคิโชก็จะมีบทบาทในอนิเมะด้วยแล้ว
Rozen Maiden Tale

เป็นมังงะใหม่ต่อจากโรเซ่นไมเด้นเล่ม 8 โดยเนื้อเรื่องย่อคือ จุน ซากุราดะได้อ่านกระดาษที่เขียนว่า ตกลงกับไม่ตกลง แต่เขากลับตอบไม่ตกลงไป ชินกุจึงไม่ได้ถูกส่งมาและจุนเติบโตเป็นผู้ใหญ่โดยที่ไม่ได้ยุ่งเกี่ยวกับโรเซ่นไมเด้น และวันหนึ่งเขาได้รับเมสเซจมาจากคนที่ชื่อว่าซากุราดะ จุน เขาจึงตกใจมากแต่ก็อ่านข้อความในนั้นจนหมดข้อความในนั้นพอจะสรุปได้ว่าจุนในภาคเก่าที่พูดว่าจะเปิดประตูไปส่งเมสเซจมาหาเขาอีกคนเพื่อให้ไปช่วยพวกชินกุมาจากคิราคิโช ลำพังจุนกับคานาเรียไม่อาจสู้กับคิราคิโชได้ ในคืนนั้นจุนในภาคใหม่ได้ฝันเห็นตัวเองนอนอยู่บนกองตุ๊กตาและได้รับเมสเซจมาอีกว่าให้ประกอบตุ๊กตาตัวหนึ่งและเมื่อจุนประกอบเสร็จตุ๊กตาตัวนั้นกลับมีผมเผ้า มีเสื้อผ้า และเอื้อมมือมาตบหน้าจุน!? เมื่อเขาตื่นขึ้นมาก็พบตุ๊กตาตัวนั้นนอนอยู่ และตุ๊กตาตัวนั้นคือ ชินกุ นั่นเอง Rozen Maiden Tale ตีพิมพ์ลงในนิตยสาร Weekly young jump ของสำนักพิมพ์ Shueisha ยังไม่ตีพิมพ์ในประเทศไทย
เกร็ด

ในอนิเมะ ซุยเซเซกิพูดคำว่า Desu ทั้งหมด 527 ครั้ง
Meimei ในภาษาญี่ปุ่น mei แปลว่า ความมืด
Nano ที่ฮินะ อิจิโกะชอบพูดแปลว่า เพราะว่า
Kashira ที่คานาเรียชอบพูดแปลว่า เนี่ย หรือบางที หรือฉันสงสัย
Boku ที่โซเซเซกิชอบพูดแปลว่า ผม (ปกติแล้วมันสำหรับผู้ชายใช้ ผู้หญิงเค้าจะใช้ Watashi กัน)
คนพากย์นักสืบคุนคุนกับปีศาจลาปลาซเป็นคนเดียวกัน
คติของชินกุประจำใจคือ to live is to fight หรือ ชีวิตคือการต่อสู้
ฮินะ อิจิโกะเชื่อว่า Lacrosse คือ battle of death และเชื่อว่า ตู้ไปรษณีย์เป็นปีศาจ
ฮินะ อิจิโกะเป็นดอลล์ตัวเดียวที่ผูกมิตรกับแมวได้
คิราคิโชเป็นน้องคนสุดท้อง แต่สูงกว่าพี่ๆทุกคน
บาระซุยโซ บอกว่าตัวเองเป็นดอลตัวที่ 7แต่ว่าเป็นดอลตัวที่ศิษย์เอกของท่านพ่อสร้างขึ้นมา เพื่อแสดงตนว่าเหนือกว่า
บาราซุยโช มีลักษณะคล้ายคิราคิโชมาก แต่ปิดตาคนละข้าง ส่วนเสื้อผ้าคล้ายๆกัน แตกต่างกันที่สี
โลคัส (พันธุศาสตร์)

บทความนี้เกี่ยวกับตำแหน่งทางพันธุศาสตร์ สำหรับความหมายอื่น ดูที่ โลคัส (แก้ความกำกวม)
ในทางพันธุศาสตร์และการประมวลผลทางวิวัฒนาการ โลคัส (อังกฤษ: locus, loci) หมายถึงตำแหน่งหนึ่ง ๆ บนยีนหรือลำดับดีเอ็นเอซึ่งอยู่บนโครโมโซม ลำดับดีเอ็นเอบนโลคัสหนึ่งๆ อาจมีได้หลายแบบแต่ละแบบเรียกว่าอัลลีล รายการลำดับทั้งหมดของโลคัสบนจีโนมหนึ่ง ๆ ซึ่งเป็นที่รู้ เรียกว่าแผนที่พันธุกรรม (genetic map) หรือ กระบวนการทำแผนที่ยีน (gene mapping) คือกระบวนการที่หาโลคัสของลักษณะถ่ายทอดทางชีวภาพหนึ่ง ๆ